DĖL ŠILALĖS RAJONO SAVIVALDYBĖS ADMINISTRACIJOS TRAKSĖDŽIO SENIŪNIJOS IŠPLĖSTINĖS SENIŪNAIČIŲ SUEIGOS ATRINKTŲ PROJEKTŲ FINANSAVIMO IR LĖŠŲ SKYRIMO PROJEKTŲ ĮGYVENDINIMUI

2018 METAIS

2018 m. spalio 5 d. Nr. DĮV-1111

Šilalė

 Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Šilalės rajono savivaldybėje aprašo, patvirtinto Šilalės rajono savivaldybės tarybos 2017 m. birželio 22 d. sprendimu Nr. T1-170 „Dėl Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Šilalės rajono savivaldybėje aprašo patvirtinimo“, 25 ir 27 punktais, atsižvelgdamas į Traksėdžio seniūnijos išplėstinės seniūnaičių sueigos 2018 m. rugsėjo 26 d. protokolą Nr. D3-7(1.5):

1. S k i r i u :
	1. Kaimų bendruomenei „Aukštupis“ 581,00 Eur projekto „Bendruomenės telkimas ir pilietinės iniciatyvos ugdymas Naujametinei vakaronei“ įgyvendinimui, bendruomenės sutelktumą ir gyvenimo kokybę gerinančiai veiklai (vakaronės organizavimo išlaidoms padengti (dovanėlių, prizų, maisto, buitinių ir kt. prekėms pirkti) 2018 m. IV ketvirtyje).
	2. Nevočių kaimo bendruomenei 581,00 Eur projekto „Derliaus šventė“ įgyvendinimui, bendruomenės sutelktumą ir gyvenimo kokybę gerinančiai veiklai (muzikantų (išskyrus koncertinę veiklą) ir maitinimo paslaugoms apmokėti, dovanų ir prizų pirkimo išlaidoms padengti 2018 m. spalio mėn.).
2. P a v e d u šio įsakymo 1.1, 1.2 papunkčiuose nurodytų bendruomenių pirmininkams ne vėliau kaip per 30 kalendorinių dienų nuo šio įsakymo priėmimo dienos pasirašyti Projekto įgyvendinimo sutartį.
3. Į p a r e i g o j u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt)/veikla/seniunijos/traksedzio ir Traksėdžio seniūnijos skelbimų lentoje.

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos arba įteikimo suinteresuotam asmeniui dienos.

Administracijos direktorius Raimundas Vaitiekus